CELEX: C2007/117/08
Language: et
Date: 2007-05-26 00:00:00
Title: Kohtuasi C-113/07 P: Selex Sistemi Integrati S.p.A. 27. veebruaril 2007 esitatud apellatsioonkaebus Euroopa Ühenduste Esimese Astme Kohtu (teine koda) 12. detsembri 2006 . aasta otsuse peale kohtuasjas T-155/04: Selex Sistemi Integrati S.p.A. versus Euroopa Ühenduste Komisjon

26.5.2007   
            
            
               ET
            
            
               Euroopa Liidu Teataja
            
            
               C 117/5
            
         Selex Sistemi Integrati S.p.A. 27. veebruaril 2007 esitatud apellatsioonkaebus Euroopa Ühenduste Esimese Astme Kohtu (teine koda) 12. detsembri 2006. aasta otsuse peale kohtuasjas T-155/04: Selex Sistemi Integrati S.p.A. versus Euroopa Ühenduste Komisjon
   (Kohtuasi C-113/07 P)
   (2007/C 117/08)
   Kohtumenetluse keel: itaalia
   Pooled
   
      Apellatsioonkaebuse esitaja: Selex Sistemi Integrati S.p.A. (esindajad: advokaadid F. Sciaudone, R. Sciaudone ja D. Fioretti)
   
      Teine menetluspool: Euroopa Ühenduste Komisjon, Eurocontrol — Euroopa Lennuliikluse Ohutuse Organisatsioon
   Apellatsioonkaebuse esitaja nõuded
   
               —
            
            
               Tühistada Euroopa Ühenduste Esimese Astme Kohtu 12. detsembri 2006. aasta otsus kohtuasjas T-155/04 ja saata kohtuasi tagasi Esimese Astme Kohtule uue otsuse tegemiseks vastavalt Euroopa Kohtu juhtnööridele;
            
         
               —
            
            
               mõista käesoleva ja kohtuasja T-155/04 menetluse kulud välja komisjonilt.
            
         Väited ja peamised argumendid
   Oma nõuete toetuseks viitab apellatsioonkaebuse esitaja reale õigusnormi rikkumistele, mis seonduvad nii menetluse kui ka sisulise poolega.
   Menetlusega seonduvad õigusnormi rikkumised
   Esimese Astme Kohtu menetlusega seonduvaid õigusnormide rikkumisi puudutavas viitab hageja:
   
               —
            
            
               Esimese Astme Kohtu kodukirja artikli 116 lõike 6 rikkumisele, kuna Esimese Astme Kohus lubas edastada Eurocontrol'ile asjaga seonduvad dokumendid ning lubas viimasel esitada kirjalikke märkusi;
            
         
               —
            
            
               Esimese Astme Kohtu kodukirja artikli 48 lõike 2 rikkumisele, kuna moonutati hageja poolt esitatud uute väidete vastuvõetamatuks lugemise otsuse aluseks olevaid faktilisi asjaolusid;
            
         
               —
            
            
               Esimese Astme Kohtu kodukirja artikli 48 lõike 2 rikkumisele, kuna jäeti arvestamata komisjoni seisukohaga hageja poolt esitatud uute väidete vastuvõetamatuks lugemise otsuse aluseks olevate faktiliste asjaolude kohta;
            
         
               —
            
            
               Esimese Astme Kohtu kodukirja artikli 66 lõike 1 rikkumisele, kuna jäeti võtmata määrus menetlustoimingute läbiviimise taotluse kohta.
            
         Sisulise poolega seonduvad õigusnormide rikkumised
   Seoses EÜ artikli 82 kohaldatavusega Eurocontroli poolt siseriiklikele ametiasutustele abi osutamisele seonduva õigusnormide rikkumisega viitab hageja:
   
               —
            
            
               vaidlustatud otsuse sisu moonutamisele;
            
         
               —
            
            
               vaatamata hagi esimese aluse rahuldamisele vaidlustatud otsuse tühistamata jätmise põhjenduste vastuolulisusele;
            
         
               —
            
            
               põhjenduste vastuolulisusele, kuna Esimese Astme Kohus asendas vaidlustatud otsuses komisjoni esitatud põhjenduse oma enda põhjendusega;
            
         
               —
            
            
               kohtuliku kontrolli piire puudutava ühenduse väljakujunenud kohtupraktika rikkumisele;
            
         
               —
            
            
               ilmsele hindamisveale seoses EÜ artikli 82 rikkumisega.
            
         Seoses EÜ artikli 82 kohaldatavusega Eurocontroli standardite kehtestamisele seonduvate õigusnormide rikkumisega viitab hageja:
   
               —
            
            
               vaidlustatud otsuse sisu moonutamisele;
            
         
               —
            
            
               majandustegevuse mõiste ühenduse kohtupraktikas väljakujunenud tõlgendusele vastuolus olevale kasutamisele;
            
         
               —
            
            
               sotsiaalabi teenuseid puudutava ühenduse kohtupraktika väärale tõlgendamisele ja kohaldamisele;
            
         
               —
            
            
               piisava põhjendamise kohustuse rikkumisele.
            
         Seoses EÜ artikli 82 kohaldatavusega Eurocontroli uurimisele ja arendamisele (eelkõige prototüüpide omandamine ja intellektuaalomandi kord) seonduvate õigusnormide rikkumisega viitab hageja:
   
               —
            
            
               vaidlustatud otsuse ilmsele moonutamisele;
            
         
               —
            
            
               majandustegevuse mõiste ühenduse kohtupraktikas väljakujunenud tõlgendusele vastuolus olevale kasutamisele;
            
         
               —
            
            
               hageja poolt Eurocontroli intellektuaalomandi õiguste haldamise majandusliku olemuse kohta esitatud tõendite eiramisele ja moonutamisele.